Kommissionens beslutning

af 20. marts 2002

om ændring og berigtigelse af beslutning 2002/79/EF om særlige betingelser for indførsel af jordnødder og visse afledte produkter heraf med oprindelse i eller afsendt fra Kina og af beslutning 2002/80/EF om særlige betingelser for import af figner, hasselnødder og pistacienødder og visse produkter heraf med oprindelse i eller afsendt fra Tyrkiet

(meddelt under nummer K(2002) 1187)

(EØS-relevant tekst)

(2002/233/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 93/43/EØF af 14. juni 1993 om levnedsmiddelhygiejne(1), særlig artikel 10, stk. 1,

efter høring af medlemsstaterne, og

ud fra følgende betragtninger:

(1) Ved Kommissionens beslutning 2002/79/EF(2) er der fastsat særlige betingelser for indførsel af jordnødder og visse afledte produkter heraf med oprindelse i eller afsendt fra Kina. Ved Kommissionens beslutning 2002/80/EF(3) er der fastsat særlige betingelser for import af figner, hasselnødder og pistacienødder og visse produkter heraf med oprindelse i eller afsendt fra Tyrkiet.

(2) For at minimere de negative konsekvenser for samhandelen skal der indføres bestemmelser om partier, der har forladt Kina og Tyrkiet før den 11. marts 2002, forudsat at den erhvervsdrivende ved prøveudtagning og analyser i henhold til Kommissionens direktiv 98/53/EF af 16. juli 1998 om prøveudtagnings- og analysemetoder til officiel kontrol af indholdet af bestemte forurenende stoffer i levnedsmidler(4) kan dokumentere, at de pågældende partier overholder fællesskabsforskrifterne med hensyn til indhold af aflatoksin B1 og det samlede aflatoksinindhold.

(3) Det er nødvendigt, at der indsættes indgangssteder for Belgien, Spanien, Frankrig, Italien, Nederlandene, Portugal, Finland, Østrig og Sverige, hvorigennem de produkter, beslutning 2002/79/EF og 2002/80/EF omhandler, kan importeres. Af hensyn til klarheden bør bilag II til beslutning 2002/79/EF og 2002/80/EF erstattes.

(4) Beslutning 2002/79/EF og 2002/80/EF bør ændres i overensstemmelse hermed.

(5) Samtidig bør der foretages en rettelse af visse sproglige fejl i den nederlandske og den tyske udgave af beslutning 2002/79/EF samt i den franske, den nederlandske og den tyske udgave af beslutning 2002/80/EF -

VEDTAGET FØLGENDE BESLUTNING:

Artikel 1

I beslutning 2002/79/EF foretages følgende ændringer:

1) Følgende indsættes som artikel 1a: "Artikel 1a

Uanset artikel 1, stk. 1, tillader medlemsstaterne import af partier, der ikke ledsages af resultaterne af de officielle prøver og analyser eller af et sundhedscertifikat, og som har forladt Kina inden den 11. marts 2002, forudsat at den erhvervsdrivende ved prøveudtagning og analyser gennemført i overensstemmelse med Kommissionens direktiv 98/53/EF(5) kan dokumentere, at de pågældende partier overholder bestemmelserne i forordning (EF) nr. 194/97 med hensyn til grænseværdier for aflatoksin B1 og det samlede aflatoksinindhold."

2) Bilag II affattes som angivet i bilag I til nærværende beslutning.

Artikel 2

Beslutning 2002/79/EF berigtiges således:

1) (Vedrører kun den tyske udgave).

2) (Vedrører kun den nederlandske udgave).

Artikel 3

I beslutning 2002/80/EF foretages følgende ændringer:

1) Følgende indsættes som artikel 1a: "Artikel 1a

Uanset artikel 1, stk. 1, tillader medlemsstaterne import af partier, der ikke ledsages af resultaterne af de officielle prøver og analyser eller af et sundhedscertifikat, og som har forladt Tyrkiet inden den 11. marts 2002, forudsat at den erhvervsdrivende ved prøveudtagning og analyser gennemført i overensstemmelse med Kommissionens direktiv 98/53/EF(6) kan dokumentere, at de pågældende partier overholder bestemmelserne i forordning (EF) nr. 194/97 med hensyn til grænseværdier for aflatoksin B1 og det samlede aflatoksinindhold."

2) Bilag II affattes som angivet i bilag II til nærværende beslutning.

Artikel 4

Beslutning 2002/80/EF berigtiges således:

1) (Vedrører kun den tyske udgave).

2) (Vedrører kun den nederlandske udgave).

3) (Vedrører kun den franske og den nederlandske udgave).

Artikel 5

Denne beslutning er rettet til medlemsstaterne.

Udfærdiget i Bruxelles, den 20. marts 2002.

På Kommissionens vegne

David Byrne

Medlem af Kommissionen

(1) EFT L 175 af 19.7.1993, s. 1.

(2) EFT L 34 af 5.2.2002, s. 21.

(3) EFT L 34 af 5.2.2002, s. 26.

(4) EFT L 201 af 17.7.1998, s. 93.

(5) EFT L 201 af 17.7.1998, s. 93.

(6) EFT L 201 af 17.7.1998, s. 93.

BILAG I

"BILAG II

Liste over indgangssteder, hvorigennem jordnødder eller afledte produkter heraf med oprindelse i eller afsendt fra Kina kan importeres til Det Europæiske Fællesskab

>TABELPOSITION>"

BILAG II

"BILAG II

Liste over indgangssteder, hvorigennem figner, hasselnødder og pistacienødder eller produkter heraf med oprindelse i eller afsendt fra Tyrkiet kan importeres til Det Europæiske Fællesskab

>TABELPOSITION>"